Kort om emnet

Dette emnet gir en innføring i bruk av kvantitative metoder for datainnsamling og -analyse i statsvitenskap. Emnet introduserer studentene for de grunnleggende komponentene i et kvantitativt forskningsdesign. Du får også vite hvordan man planlegger og gjennomfører en kvantitativ studie ved hjelp av eksisterende numeriske datasett.

Hvordan kan vi skaffe til veie gode, pålitelige svar på statsvitenskapelige spørsmål ved hjelp av kvantitativ metode – og hvilke feller skal vi unngå? Et hovedtema i kurset er hva vi som skal til for å avdekke årsakssammenhenger mellom ulike forhold i det politiske liv.

Emnet gir mer spesifikt opplæring i hvordan gjennomføre en statistisk analyse av numeriske data om politikk – med hovedvekt på beskrivende statistikk og regresjonsanalyse. I tillegg gir emnet en innføring i bruk av statistikkprogrammet R.

I sum gir STV1020 deg det som trengs for å sette seg inn, vurdere og bruke resultatene av kvantitativ forskning om samfunnsliv og politikk. Det gir deg et solid grunnlag for å lese og vurdere pensumlitteraturen på andre statsvitenskapelige emner. Det setter deg også i stand til å gjennomføre en statistisk analyse på egenhånd.

Hva lærer du?

**Kunnskaper**

Du skal:

* tilegne deg viktige begreper innenfor metodelæren
* oppnå kjennskap til sentrale samfunnsvitenskapelige metoder for å samle inn, bearbeide og analysere data
* oppnå kjennskap til og kunne tolke ulike mål for univariat, bivariat og multivariat analyse

**Ferdigheter**

Du skal kunne:

* forstå og vurdere kritisk samfunnsvitenskapelig forskningslitteratur
* presentere og tolke deskriptiv statistikk ved hjelp av R
* gjennomføre og tolke resultater fra regresjonsanalyse ved hjelp av R
* forstå hvordan vi kan generalisere fra et utvalg til en populasjon
* forstå logikken bak og nytten av en kausalmodell

**Generell kompetanse**

Du skal:

* forstå hovedprinsippene for vitenskapelig tenke- og arbeidsmåte
* kunne føre empirisk belegg for et teoretisk argument

Opptak og adgangsregulering

Studenter må hvert semester [søke og få plass på undervisningen og melde seg til eksamen](http://www.uio.no/studier/registrering/melding/) i Studentweb.

Dersom du ikke allerede har studieplass ved UiO, kan du søke opptak til våre [studieprogrammer](http://www.uio.no/studier/program/), eller søke om å bli [enkeltemnestudent](http://www.uio.no/studier/opptak/enkeltemner/).

Overlappende emner

* 10 studiepoeng overlapp mot [SOSGEO1120 – Kvantitativ metode](https://www.uio.no/studier/emner/sv/iss/SOSGEO1120/index.html)
* 10 studiepoeng overlapp mot [SGO1900 – Kvantitativ metode (videreført)](https://www.uio.no/studier/emner/sv/iss/SGO1900/index.html)
* 10 studiepoeng overlapp mot [SOS1120 – Kvantitativ metode (videreført)](https://www.uio.no/studier/emner/sv/iss/SOS1120/index.html)
* 10 studiepoeng overlapp mot [STV1021 – Metode og statistikk - fjernundervisning (nedlagt)](https://www.uio.no/studier/emner/sv/statsvitenskap/STV1021/index.html)
* 10 studiepoeng overlapp mot STAGMEST (del av statsvitenskap grunnfag før høst 2003)

Undervisning

Forelesninger og seminarer.

**Obligatoriske krav**

* Bestått hjemmeoppgave (maks 2000 ord)
	+ Oppgaveteksten blir lagt ut i starten av semesteret og har innleveringsfrist noen uker før eksamen. Oppgaven vil ha en empirisk komponent som skal besvares ved hjelp av R.

Se [SV-fakultetets regler for bytte av seminargrupper](https://www.uio.no/studier/registrering/semesterregistrering/bytte-seminargruppe/seminarbytte-sv.html) og [retningslinjer for obligatoriske aktiviteter](https://www.uio.no/studier/eksamen/obligatoriske-aktiviteter/sv-oblig.html).

**Fravær fra obligatorisk aktivitet**

Ved sykdom eller andre tungtveiende grunner kan du i noen tilfeller få godkjent utsettelse av obligatorisk aktivitet.

* [Meld fra om fravær fra eller behov for utsettelse av obligatorisk aktivitet](https://www.uio.no/studier/eksamen/obligatoriske-aktiviteter/sv-fraver-fra-obligatorisk-aktivitet.html)

**Undervisningsressurser**

I dette emnet blir det gjort opptak av forelesninger. Opptakene blir tekstet før de blir lagt ut i timeplan. Det vil ta noe tid før videoer blir tilgjengelig for studenter etter forelesning. Forelesingsopptakene egner seg derfor best til repetisjon før eksamen, og ikke som erstatning for oppmøte på fysiske forelesninger.

[Videoopptak av tidligere forelesningsmateriale finnes her](http://www.uio.no/studier/emner/sv/statsvitenskap/STV1020/videoforelesninger/index.html).

Adgang til undervisning

Dersom du har gjennomført og fått godkjent obligatorisk undervisning, har du ikke krav på ny undervisning. Dersom du har fått undervisningsopptak til emnet, men ikke har gjennomført eller fått godkjent obligatorisk undervisning, har du rett til ny undervisning når det er ledig kapasitet.

Eksamen

4-timers skoleeksamen.

* Eksamen består av en flervalgsoppgaver.
* Godkjent obligatorisk aktivitet er et vilkår for å kunne gå opp til eksamen.

[Tidligere eksamensoppgaver og sensorveiledninger.](https://www.uio.no/studier/emner/sv/statsvitenskap/STV1020/tidligere-eksamensoppgaver/)

Digital skoleeksamen

Skoleeksamen utføres i det digitale eksamenssystemet Inspera. Du må gjøre deg kjent med gjennomføringen av digital eksamen i Inspera.

[Les mer om digital skoleeksamen.](http://www.uio.no/studier/eksamen/inspera/)

Hjelpemidler

Det er tillatt å bruke ordbok på eksamen. Ordboken skal kontrolleres av SV-info på forhånd. Se [regler for bruk av ordbok](http://www.uio.no/studier/eksamen/hjelpemiddel/sv-ordbok.html).

Digital kalkulator i Inspera. Alle medbrakte kalkulatorer vil bli inndratt.

Eksamensspråk

Eksamensoppgaven gis på norsk. Du kan besvare eksamenen på norsk, svensk, dansk eller engelsk.

Karakterskala

Emnet bruker karakterskala fra A til F, der A er beste karakter og F er stryk. Les mer om [karakterskalaen](https://www.uio.no/studier/eksamen/karakterer).

Begrunnelse og klage

* [Begrunnelse og klage](https://www.uio.no/studier/eksamen/begrunnelse-klage)

Adgang til ny eller utsatt eksamen

Vi tilbyr [utsatt eksamen](https://www.uio.no/studier/eksamen/sykdom-utsatt/) samme semester hvis du blir syk eller har annet gyldig forfall på ordinær eksamen.

Se også informasjon om å [ta eksamen på nytt](https://www.uio.no/studier/eksamen/ny-eksamen/).

* Hvis du ønsker å avlegge ny eksamen, og du tidligere har bestått obligatorisk aktivitet, skal du kun melde deg til eksamen. Du trenger ikke søke plass på undervisning.
* Hvis du tidligere har fått godkjent én av de to obligatoriske aktivitetene (enten hjemmeoppgave eller R-prøve), må du kun avlegge den resterende obligatoriske aktiviteten for å kunne gå opp til skoleeksamen.
* Hvis du har avlagt eksamen høsten 2010 eller tidligere og ønsker å avlegge ny eksamen, er det ikke obligatorisk med godkjent SPSS-prøve eller R-prøve.
* Hvis du har bestått obligatorisk aktivitet høsten 2010 eller tidligere, men ikke avlagt eksamen, må du avlegge SPSS-prøven eller R-prøven for å kunne gå opp til eksamen.

Trekk fra eksamen

Det er mulig å ta eksamen i emnet inntil tre ganger. Dersom du [trekker deg fra eksamen](http://www.uio.no/studier/eksamen/trekk/) etter fristen eller under eksamen, bruker du et eksamensforsøk.

Tilrettelagt eksamen

Søknadskjema, krav og frist for [tilrettelagt eksamen](http://www.uio.no/studier/eksamen/tilrettelegging/).

Evaluering av emnet

Vi gjennomfører fortløpende evaluering av emnet, og med jevne mellomrom ber vi studentene delta i en mer omfattende evaluering.